Earl Grey tee - Vikipeedia, vaba entsüklopeedia

# Earl Grey tee

###

Earl Grey on bergamotiõliga aromatiseeritud must tee. See hele, hapukas ja värskendav tsitrusviljamaitseline India ja Tseiloni teede segu erineb märgatavalt teistest mustadest teedest.

Briti välisminister Charles Grey, teine krahv Grey (Earl Grey), sattus 1830. aastatel selle vana hiina retsepti peale ühel oma reisidest Idamaadele. Legendi järgi olevat talle retsepti avaldanud üks mandariin, kelle elu krahv olevat päästnud.

Grey andis teeretsepti edasi Londoni teekaupmehele Thomas Twiningile, kes tänutäheks andis uuele tootele krahvi nime. Twiningsi teefirma toodab Earl Grey teed tänaseni. Lisaks pakuvad nad Lady Gray teed, mis on Earl Greyst kergema maitsega ja millele on peale bergamotiõli lisatud ka Sevilla apelsini ning sidrunit.

## [redigeeri] Ostmine ja kasutamine

Tänapäeval on Earl Grey tee kõigi suuremate teemajade menüüs ja iga supermarketi riiulil. Eriti armastatakse seda teed Inglismaal ja Põhja-Ameerikas.

Earl Grey ei pruugi sugugi olla kõrge kvaliteediga tee, sest tänu tugevale bergamotimaitsele kasutatakse teda tihti madalakvaliteedilise musta tee aromaatsuse puudumise varjamiseks. Kvaliteetsel Earl Grey teel on pakendil märgistus (orange pekoe).

Earl Grey teed võib juua nii piimaga kui ka ilma, nii kuumalt või ka jääteena.

Teel tuleks tõmmata lasta 3–5 minutit. Lisandina võib kasutada sidruniviilu.

## [redigeeri] Hoiatus

Earl Grey tee joomine väga suurtes kogustes võib blokeerida kaaliumi imendumise sooltes.

Välja otsitud andmebaasist "http://et.wikipedia.org../../../e/a/r/Earl_Grey_tee_ca82.html"

Kategooriad: Tee

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français
- 한국어
- Íslenska
- עברית
- Nederlands
- 日本語
- Polski
- Svenska
- 中文